
Κυριακή, 09 Αυγούστου 2026

ΔΕΛΤΙΟ ΤΥΠΟΥ
Απαγόρευση κολύμβησης σε περιοχές αρμοδιότητας του Λιμεναρχείου Καρπάθου
	
Από τη Λιμενική Αρχή της Καρπάθου ανακοινώνονται:
1. Η απαγόρευση λήψης θαλασσίου λουτρού, παραμονής λουομένων στην παραλία, κυκλοφορίας και αγκυροβολίας σκαφών και θαλασσίων μέσων αναψυχής καθώς και οποιασδήποτε άλλης δραστηριότητας, στη θαλάσσια περιοχή «Αρδάνι» Ν. Καρπάθου, σε ακτίνα εκατό (100) μέτρων γύρω από το στίγμα {φ:35°28’53.4’’ Β’, λ:027°13’15’’.0 Α’ (35.481500, 27.220833)}, λόγω πιθανής ύπαρξης πυρομαχικών.
2. Η ανωτέρω θαλάσσια περιοχή έχει οριοθετηθεί από τη Λιμενική Αρχή, όπως εμφαίνεται στο σχετικό φωτογραφικό υλικό.
3. Η ανωτέρω απαγόρευση ισχύει μέχρι νεωτέρας.
4. Οι παραβάτες της παρούσας, υπόκεινται στις κυρώσεις του άρθρου 157 του Κώδικα Δημοσίου Ναυτικού Δικαίου, που κυρώθηκε με το άρθρο μόνον του Ν.Δ. 187/1973 «Περί Κώδικος Δημοσίου Ναυτικού Δικαίου» (Α’ 261), όπως έχει τροποποιηθεί και ισχύει.

